Foto: Davlat soliq qo‘mitasi Joriy yilning 15 fevral kuni Kun.uz saytida «Paxta ishi»: Bir viloyatning o‘zida xirmonning chorak qismi qo‘shib yozilgani ma’lum bo‘lib qoldi” sarlavhali maqola e’lon qilingandi. O‘zbekiston Respublikasi Davlat soliq qo‘mitasi matbuot xizmati ushbu maqola yuzasidan rasmiy munosabat bildirdi. “Kun.uz internet saytida 2020 yil 15 fevralda “«Paxta ishi»: Bir viloyatning o‘zida xirmonning chorak qismi qo‘shib yozilgani ma’lum bo‘lib qoldi” – maqolasi chop etildi. Maqolada asos qilib olingan Davlat soliq qo‘mitasining 04.01.2020 yilda Davlat statistika qo‘mitasiga yo‘llangan deb keltirilgan 04/14-01-1-32/14-8-2020-sonli xat Davlat soliq qo‘mitasiga tegishli emasligini ma’lum qilamiz” deyiladi qo‘mita Axborot xizmatining rasmiy munosabatida. PS: Davlat soliq qo‘mitasining rasmiy munosabatidan so‘ng maqolaga tegishli tuzatishlar kiritildi.